Τίνα

‍‍‍‍‍‍...‍‍‍‍‍‍‍‍‍‍‍‍Γεια ‍‍‍‍‍σας!!!!!!‍‍‍‍‍‍‍‍‍‍‍‍‍

__Τι μπορούν να προσφέρουν οι ΤΠΕ στη διδασκαλία και τι πιθανά προβλήματα μπορούν να λύσουν.__ - Ωθεί **όλα** τα παιδιά στην έρευνα, αφού μπορούν να ψάξουν για πληροφοριακό υλικό στην τάξη μέσω του διαδικτύου, ενώ στο σπίτι κάποια από αυτά στο σπίτι δεν μπαίνουν καν στη διαδικασία. - Πολλά μπορούν να προσφέρουν επίσης στη διδασκαλία οι διαδραστικοί χάρτες ! - Ενθαρρύνεται ιδιαίτερα η συνεργασία των μαθητών και η λειτουργία τους σε ομάδες.

__Διδασκαλία της περίληψης με τη βοήθεια των ΤΠΕ στο Λύκειο__
Στόχος: Ανάπτυξη της αφαιρετικής ικανότητας των παιδιών και της δυνατότητάς τους να πυκνώνουν διάφορα είδη κειμένων. Τα παιδιά θα εξασκηθούν στην άντληση υλικού από πληθώρα πληροφοριών, με αποτέλεσμα να ξεχωρίζουν το ουσιώδες από το επουσιώδες και να αποφεύγουν το copy paste όταν χρειάζεται να εκπονήσουν μια εργασία. Τα παιδιά μεταφέρονται στο εργαστήριο της πληροφορικής και σε πρώτη φάση καλούνται να βρουν με την καθοδήγηση ανάλογων φύλλων εργασίας και τη βοήθεια του διαδικτύου τα περιβάλλοντα, στα οποία μπορεί να χρησιμοποιηθεί η περίληψη, όπως π.χ.σε ένα πρόγραμμα θεάτρου-κινηματογράφου, στην περίληψη της υπόθεσης ενός βιβλίου κλπ. Κατόπιν, αφού καταγράψουν τα ευρήματά τους και τα παρουσιάσουν, τους δίνεται από το διδάσκοντα ένα κείμενο στον υπολογιστή. Οι μαθητές χωρίζονται σε ομάδες. Είναι πια εξοικειωμένοι να εργάζονται ομαδικά και έχουν ήδη μία σχετική εμπειρία να συντάσσουν περιλήψεις από το Γυμνάσιο, π.χ.απο το μάθημα της Οδύσσειας. Οι μισές ομάδες έχουν ως στόχο να εκπονήσουν εκτενή περίληψη και οι άλλες μισές συνοπτική. Το κείμενο είναι γραμμένο στην αριστερή πλευρά της σελίδας του υπολογιστή και δεξιά υπάρχει η δυνατότητα να γράφονται οι πλαγιότιτλοι ανά παράγραφο. Οι μαθητές, που εργάζονται με σκοπό την συνοπτική περίληψη και μετά από ανάλογη καθοδήγηση από το διδάσκοντα βρίσκουν και χρωματίζουν τις θεματικές περιόδους-λεπτομέρειες-κατακλείδες με διαφορετικό χρώμα και υπογραμμίζουν τις διαρθρωτικές λέξεις. Επίσης καλούνται να σβήσουν από το κείμενο λέξεις, φράσεις ή κάποια παραδείγματα που θεωρούν απόλυτα επουσιώδη.Στη συνέχεια καταγράφουν τους πλαγιότιτλους δίνοντας έμφαση στις θεματικές περιόδους. Οι ομάδες που θα συντάξουν εκτενείς περιλήψεις, εργάζονται με τον ίδιο τρόπο, αλλά εκτός από τις θεματικές περιόδους, προσπαθούν να εντοπίσουν και τις σημαντικές λεπτομέρειες κάθε παραγράφου. Τέλος οι μαθητές επιχειρούν να συνθέσουν κείμενο (περίληψη) με τη βοήθεια των σημασιών των διαρθρωτικών λέξεων. Αφού παρουσιαστούν οι περιλήψεις στην τάξη, τα παιδιά καλούνται να τις συγκρίνουν και να καταγράψουν τα συμπεράσματά τους. Η παραπάνω εργασία προσεγγίζει τη φιλοσοφία του κριτικού και νέου γραμματισμού.

ΤΟΥ ΝΕΚΡΟΥ ΑΔΕΛΦΟΥ []